произтичащата загуба на приходи се поема изцяло от съответния доставчик или доставчици на аеронавигационно обслужване.
 3.Когато през дадена година „n“ действителният брой на единиците обслужване превишава с повече от 2 % прогнозната стойност за единиците обслужване, заложена в плана за ефективност за тази година „n“, 70 % от произтичащите допълнителни приходи, получени от доставчика или доставчиците на аеронавигационно обслужване, надхвърлящи разликата от 2 % между действителния брой единици обслужване и прогнозната стойност, се прехвърлят върху ползвателите на въздушното пространство чрез корекции на таксовите единици за година „n+2“.
 Когато през дадена година „n“ действителният брой на единиците обслужване спадне с повече от 2 % под прогнозната стойност за единиците обслужване, заложена в плана за ефективност за тази година „n“, 70 % от произтичащата загуба на приходи, понесена от доставчика или доставчиците на аеронавигационно обслужване, надхвърляща разликата от 2 % между действителния брой единици обслужване и прогнозната стойност, се възстановява от ползвателите на въздушното пространство чрез корекции на таксовите единици за година „n+2“.
 4.Когато през дадена година „n“ действителният брой на единиците обслужване е под 90 % от прогнозната стойност за единиците обслужване, заложена в плана за ефективност за същата година „n“, размерът на загубата на приходи, понесена от доставчика или доставчиците на аеронавигационно обслужване, надхвърляща разликата от 10 % между действителния брой единици обслужване и прогнозната стойност, се възстановява изцяло от ползвателите на въздушното пространство чрез корекции на таксовите единици за година „n+2“.
 Когато през дадена година „n“ действителният брой на единиците обслужване надвишава 110 % прогнозната стойност за единица обслужване, заложена в плана за ефективност за тази година „n“, допълнителните приходи, получени от доставчика или доставчиците на аеронавигационно обслужване, надхвърлящи разликата от 10 % между действителния брой единици обслужване и прогнозната стойност, се прехвърлят изцяло на ползвателите на въздушното пространство чрез корекции на таксовите единици за година „n+2“.
 5.Националните надзорни органи могат да адаптират стойностите на параметрите на механизма за поделяне на риска, свързан с въздушното движение, посочен в параграфи 2 и 3. При адаптирането на тези стойности националните надзорни органи:
 а)се консултират относно планираните стойности с представителите на ползвателите на въздушното пространство и съответните доставчици на аеронавигационно обслужване;
 б)гарантират, че произтичащата от това експозиция на риск на доставчиците на аеронавигационно обслужване не е по-ниска от максималния приход, изложен на риск в рамките на механизма, предвиден в параграфи 2 и 3;
 в)разглеждат изменението на разходите за предоставяне на капацитет от съответния доставчик на аеронавигационно обслужване поради колебания във въздушното движение.
 6.Следните установени разходи не подлежат на разпоредбите на параграфи 2—5:
 а)установените разходи, определени в съответствие с член 22, параграф 1, трета алинея;
 б)установените разходи за метеорологично обслужване.
 7.Държавите членки могат да освободят от прилагането на параграфи 2—5 установените разходи на доставчиците на аеронавигационно обслужване, които са получили разрешение да предоставят аеронавигационно обслужване без сертифициране, в съответствие с член 7, параграф 5 от Регламент (ЕО) No 550/2004.
 8.По отношение на установените разходи, посочени в параграф 6, и ако е приложимо, в параграф 7, всички допълнителни приходи през година „n“, произтичащи от разликата между действителния брой единици обслужване и прогнозната стойност за